b'\n_START_ARTICLE_\nKumysas\n_START_SECTION_\nGamyba\n_START_PARAGRAPH_\nKumysas daromas fermentuojant \xc5\xa1vie\xc5\xbei\xc4\x85 nepasterizuot\xc4\x85 kumeli\xc5\xb3 pien\xc4\x85. Fermentacija trunka nuo keliolikos valand\xc5\xb3 iki keli\xc5\xb3 par\xc5\xb3. Produktas periodi\xc5\xa1kai mai\xc5\xa1omas ir plakamas, pana\xc5\xa1iai kaip sukant sviest\xc4\x85 (auk\xc5\xa1toje siauroje statinait\xc4\x97je su specialiu menturiu plakimui). Fermentacijos metu skaidomas pieno cukrus, laktoz\xc4\x97. Rauge esan\xc4\x8dios laktobacil\xc5\xb3 bakterijos, veikdamos pien\xc4\x85, i\xc5\xa1skiria pieno r\xc5\xabg\xc5\xa1t\xc4\xaf, o miel\xc4\x97s \xe2\x80\x93 anglies dvidegin\xc4\xaf ir etilo alkohol\xc4\xaf. Taigi gaunamas r\xc5\xabg\xc5\xa1taus pieno, gazuotas, \xc5\xa1iek tiek alkoholinis g\xc4\x97rimas._NEWLINE_Kumel\xc4\x97s pienas yra sunkiai gaunamas produktas. Vienu kartu primel\xc5\xbeiama ne daugiau 1 litro pieno, bet mel\xc5\xbeiama gana da\xc5\xbenai, kas valand\xc4\x85 ar pan. Mel\xc5\xbeiant kumel\xc4\x97 turi matyti kumeliuk\xc4\x85 arba jis atvedamas \xc5\xbeindyti, o paskui mel\xc5\xbeiama._NEWLINE_Tradici\xc5\xa1kai kumysas b\xc5\xabdavo fermentuojamas odiniuose mai\xc5\xa1uose, kurie b\xc5\xabdavo vis pavartomi. Dabar, atsisakant klajokli\xc5\xa1ko gyvenimo b\xc5\xabdo, paplito rauginimas mediniuose induose su menturiu plakimui._NEWLINE_Pramoniniu b\xc5\xabdu gaminamas kumysas parastai daromas ne i\xc5\xa1 kumeli\xc5\xb3, o i\xc5\xa1 karvi\xc5\xb3 pieno.'